ປ. ທຣຳ ​ເລື່ອນ​ການ​​ເກັບພາສີ ຕໍ່​ການ​ນຳ​ເຂົ້າ​ ເຫຼັກກ້າ ແລະອາ​ລູມີ​ນຽ​ມ
ທ່ານ​ທຣຳ ກ່າວ​ວ່າ ພວກ​ເຮົາ ​ເຮັດຂໍ້ຕົກລົງການ​ຄ້າ ​ແລະມີຫຼາຍຄົນ​ບອກວ່າ ‘ກະລຸນາ​ເທາະ, ຢ່າ​ເຮັດ​ແບບ​ນັ້ນ​ແລະ​ຂ້າພະ​ເຈົ້າວ່າ ພວກ​ເຮົາ​ມີ​ຂໍ້​ຕົກລົງ​ທີ່​ຂີ້ຮ້າຍ​ຫຼາຍ​ ໃນ​ຂໍ້ຕົກລົງການ​ຄ້າ​ນີ້ນັ້ນ ຂ້າພະ​ເຈົ້າ​ບໍ່​ຢາກ​ເວົ້າ​ເຖິງ​​ເລີ​ຍ.
ປະທານາທິບໍດີສະຫະລັດ ທ່ານດໍໂນລ ທຣຳ ເລື່ອນການຕັດສິນໃຈຂອງທ່ານ ທີ່ວ່າຈະເກັບພາສີຕໍ່ການນຳເຂົ້າເຫຼັກກ້າແລະອາລູມີນຽມຈາກສະຫະພາບຢູໂຣບ, ການາດາ ແລະເມັກຊິໂກ ຫລືບໍ່ ໄປຮອດວັນທີ 1 ມິຖຸນາ ການປະກາດໃນວັນຈັນຜ່ານມານີ້ ແມ່ນເຮັດໃຫ້ມີເວລາເພີ້ມຂຶ້ນ ເພື່ອເຈລະຈາຂໍ້ຕົກລົງໃນການຍົກເວັ້ນພາສີນຳເຂົ້າ ເຫຼັກກ້າແລະອາລູມີນຽມ ແກ່ບັນດາປະເທດເຫລົ່ານັ້ນ ມາຍັງສະຫະລັດ ລັດຖະບານ ຂອງທ່ານທຣຳ ໄດ້ປະກາດພາສີລວມໃນຕົ້ນເດືອນມີນາຜ່ານມາ ທີ່ມີຜົນບັງຄັບໃຊ້ໃນ ຕົ້ນເດືອນມີນາສຳລັບຈີນ, ຣັດເຊຍ, ຍີ່ ປຸ່ນ ແລະພວກປະເທດສົ່ງອອກອື່ນອີກ ແຕ່ວ່າປະເທດພັນທະມິດທີ່ໃກ້ຊິດສອງສາມປະເທດ ແມ່ນໄດ້ຮັບການຍົກເວັ້ນຊົ່ວຄາວ ຈົນເຖິງວັນທີ 1 ພຶດສະພາ ຊລາຕິກາ ໂຮກ ລາຍງານວ່າ ລັດຖະບານສະຫະລັດ ໃກ້ຈະສຳເລັດ ຂໍ້ຕົກລົງກັບອາເຈັນຕີນາ, ບຣາຊິລ ແລະອອສເຕຣເລຍແລ້ວ ຊຶ່ງວັນນະສອນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ປະທານາທິບໍດີສະຫະລັດ ທ່ານດໍໂນລ ທຣຳ ໄດ້ປະກາດການເກັບພາສີ 25 ເປີເຊັນ ຕໍ່ການນຳເຂົ້າເຫຼັກກ້າ ແລະ 10 ເປີເຊັນສຳລັບອາລູມີນຽມ ໃນເດືອນມີນາ, ແຕ່ວ່າ ໃຫ້ການຍົກເວັ້ນຊົ່ວຄາວ ຕໍ່ການາດາ ເມັກຊິໂກ ບຣາຊິລ ແລະສະຫະພາບຢູໂຣບ ການາດາແມ່ນເປັນຜູ້ສະໜອງເຫຼັກກ້າ ແລະອາລູມີນຽມ ລາຍໃຫຍ່ສຸດ ໃຫ້ແກ່ ສະຫະລັດ ນາຍົກລັດຖະມົນຕີການາດາ ທ່ານຈັສຕິນ ທຣູໂດ ໄດ້ກ່າວໃນວັນຈັນຜ່ານມານີ້ວ່າ ການເກັບພາສີນີ້ ຈະລົບກວນການຄ້າທີ່ສະລັບສັບຊ້ອນລະຫວ່າງສອງປະເທດ ທ່ານທຣູໂດ ກ່າວວ່າ ການເກັບພາສີ ມີຜົນກະທົບຕໍ່ການຄ້າຫຼາຍກວ່າ 10 ພັນລ້ານໂດລາກັບສະຫະພາບ ຢູໂຣບ ນາຍົກລັດຖະມົນຕີເຢຍຣະມັນ ທ່ານນາງແອນເຈີລາ ເມີເກີລໄດ້ກ່າວວ່າ ສະຫະ ພາບຢູໂຣບ ສາມາດທີ່ຈະເຮັດສົງຄາມການຄ້າ ກັບສະຫະລັດ ຖ້າຫາກການຍົກເວັ້ນ ດັ່ງກ່າວ ບໍ່ມີການເລື່ອນເວລາອອກໄປ ແຕ່ວ່ານັກຊ່ຽວຊານທາງການເງິນຂອງເຢຍ ຣະມັນ ໄດ້ກ່າວວ່າມັນເຖິງເວລາແລ້ວ ທີ່ບັນດາປະເທດໃນທະວີບຢູໂຣບ ຈະຍຸຕິໃນ ການກາງຕໍ່ສະຫະລັດ ທ່ານ ໂຣເບີຣ໌ດ ຮາລເວີ ນັກວິເຄາະຕະຫຼາດການລົງທຶນຂອງທະນາຄານແບດເດີ ໃນ ເຢຍຣະມັນ ກ່າວວ່າ ໃນຄຳປາໄສໃນວັນເສົ້າທີ່ຜ່ານມາ ທີ່ນະຄອນມິຊິແກນ ທ່ານທຣຳ ໄດ້ກ່າວຢ້ຳ ເຖິງການ ປະຕິຍານ ໃນລະຫວ່າງການໂຄສະນາຫາສຽງ ທີ່ຈະຖອນສະຫະລັດອອກຈາກຂໍ້ຕົກລົງ ການຄ້າ ນາໆຊາດ ທີ່ທ່ານກ່າວວ່າ ບໍ່ເປັນທຳຕໍ່ສະຫະລັດ ທ່ານທຣຳ ກ່າວວ່າ ທ່ານທຣຳ ແມ່ນບຸກຄົນທີ່ກ້າປາກກ້າເວົ້າຫຼາຍທີ່ສຸດ ກ່ຽວກັບການຄ້າທີ່ບໍ່ສົມສ່ວນ ກັບຈີນ ເວລາທ່ານໄດ້ປະກາດ ກ່ຽວກັບການເກັບພາສີນັ້ນ ຈີນ ແມ່ນໄດ້ປະຕິຍານວ່າ ຈະໂຕ້ຕອບໂດຍການເກັບພາສີເພີ່ມ ຕໍ່ການນຳເຂົ້າສິ້ນຄ້າຈາກສະຫະລັດ ແຕ່ວ່າ ທ່ານທຣຳໄດ້ສະແດງຄວາມໝັ້ນໃຈ ທີ່ທ່ານສາມາດມີຂໍ້ຕົກລົງການຄ້າ ທີ່ຍຸຕິທຳ ກັບຈີນ ຄະນະຜູ້ແທນການຄ້າຂັ້ນສູງຂອງສະຫະລັດ  ກຳລັງມຸ່ງໜ້າໄປປະເທດຈີນ ເພື່ອໂອ້ລົມສົນທະນາຫາລືກ່ຽວກັບຄວາມສຳພັນການຄ້າສອງຝ່າຍ ດ້ວຍການເຈລະຈາ ທີ່ຈະເລີ່ມຂຶ້ນ ໃນວັນພະຫັດ ທີ 3 ພຶດ ສະພາ ມື້ອື່ນນີ້